ORBEGOZO URIBE (EAJ, 2014-10-30):
Eskerrik asko presidente andrea. Egun on legebiltzarkideok, egun on sailburuok.
Hasteko gure taldearen konpromisoa Osakidetzan kalitatezko enplegua bermatu eta eskaintzarekin erabatekoa izanda, bada eta izango da etorkizunean ere bai.
Zentsu horretan gogora ekarri nahiko nuke 1983. urtean Gernikako Estatutua onartu ondorengo lehenengo legealdian hain zuzen ere, Euzko Alderdi Jeltzalearen aitzindaritzapean zegoen Eusko Jaurlaritzak sortu zuela Osakidetza euskal osasun zerbitzua.
Orduz geroztik, 31 urte pasa dira eta horietatik 24 urtetan Euzko Alderdi Jeltzaleko sailburuen gidaritzapean hazten joan da Osakidetza gaur egun ezagutzen dugun erreferentziazko erakundea izatera iritsi den arte.
Ezin dugu ahaztu Osakidetza enpresa publiko bat dela, Euskal Autonomia Erkidegoko enpresarik handiena gainera, 32.000 profesional inguru baino gehiagok lan egiten du bertan eta guk langile horien guztien lana aitortu eta eskertu nahi dugu. Beraien profesionaltasun eta konpromisorik gabe ezingo genukeelako izan gaur egun ezagutzen dugun kalitatezko osasun zerbitzua.
Behin baino gehiagotan aipatu dugu ekonomia krisiak gogor astindu gaituela azken urteotan eta diru baliabideak ere urriagoak direla.
Bestalde, gizartea bera aldatzen doa, pertsonak urte gehiago bizi gara, zahartzaroa luzatuz doa, gaixotasun kronikoak ugarituz doaz, osasun arreta eskaria hazten ari da, pazienteek gero eta gehiago exigitzen dute eta langileen lan baldintzengan eragina izan duten hainbat neurri ezarri dira.
Permítele que le recuerde, señora Roncal, que su Gobierno tanto en España como en Euskadi aplicaba la mayor rebaja salarial al personal del sector público. Aplicaron la rebaja del 5 % de media e incluso impusieron vía normativa básica la congelación salarial que aún sigue vigente.
Baina oinarrian, euskal osasun sistema sendo, ondo dago. Gure Erkidegoan pertsona guztiak atenditzen jarraitzen dugu, herritarren osasunaren adierazleak onak dira, itxaron zerrendak egokiak dira, araudian ezarritakoa betetzen da eta gardentasunez informazioa eskuragarri daukagu. Eta hori guztia ez da gure taldeak asmatutako zerbait bakarrik.
Izan ere, azken hilabeteotan argitaratutako hainbat osasun zerbitzuen gaineko txosten eta inkestek horrela berretsi dute.
Esaterako, ekainean argitaratutako euskal soziometroak, bertan, beste datu batzuen artean Euskadiko osasungintzaren funtzionamenduari buruzko balorazioa egiteko eskatutako erabiltzaileen % 80k ondo edo oso ondo iruditzen zaiola adierazi zuen.
Jasotako zerbitzuaren balorazioari zenbat puntu emango zioten galdetuta, 7,7ko puntuazioa ematen zaio bataz beste ere bai.
Horiez gain, Gobernu zentraleko Osasun Barometroak uztailean argitaratutako txostenean edo autonomia erkidegoan osasun zerbitzuak elkartzeko edo konparatzeko txostenak, Federación de Asociaciones para la Defensa de la Salud Pública deituriko elkarteak egindako txostenak, horietan guztietan herritarrek oso nota ona ematen diote Osakidetzari. Are gehiago, guztietan estatu mailako osasun zerbitzu honen artean agertzen da.
Beraz, nahiz eta Urkullu lehendakariaren Jaurlaritzari egokitu zaion testuinguru ekonomikoa oso latza izan, euskal osasun sistema indartsu dago eta Jaurlaritzarentzat lehentasunezko esparrua da.
Horregatik, Jaurlaritzaren aurrekontu osoaren herena Osasun Sailarentzako izan da, hau da, 60tik 1 Osasun Sailera bideratu da 2014. urtean, autonomia erkidegoko herritar bakoitzeko 1.541 euro bideratu dira. Egunero Osakidetzaren gastua 6 milioi euro baino handiagoa da eta 2015erako aurrekontuen proiektuan, ezagutu izan dugun moduan, apustu hori berretsi egiten da.
Beraz, guk ez dugu bat egiten esaten dutenekin Osakidetzan egun batean 2.000, beste batean 3.000 eta hurrengoan 5.000 lanpostu publiko suntsitu direla azken urteotan. Hori ezinezkoa da eta osasun sailburuak ere behin jarri zuen adibide bat azaltzeko. Gurutzetako ospitalean, adibidez, 4.000 pertsonek egiten dute lan eta zer pentsatu behar dugu? Legealdi honetan Gurutzeta bezala ospitale oso bat itxita dagoela? Hori horrela izango balitz, zerbitzuaren kalitateak sekulako galera izango luke eta hori ez da gertatzen.
Osakidetzan (…) plantilla mantendu egin da. Ez da lanposturik amortizatu eta ez da kaleratzerik edo despidorik egon. Beste kontu bat da lan jardunaldia handitu egin dela eta horren eraginez, behin-behineko kontratazio beharra gutxitu dela. Baina horrek ez du esan nahi 3.000 lanpostu suntsitu direnik, ezta zerbitzuaren kalitatea galdu denik ere. Langile finkoen ordezkapen orduetan nabarituko da soilik, ordezkapen ordu horiek gutxituko direlako. Beraz, Osakidetzan ez da egon inongo lanpostuen erregulaziorako espedienterik zenbaiten ahotan entzun izan dugun moduan.
Guk argi daukagu bai Jaurlaritzak eta bai Osasun Saileko arduradunek benetako konpromisoa daukatela enplegu publikoarekin. Zalantzarik ez daukagu bai Jaurlaritzak eta bai Osasun Sailak beren esku dagoen guztia egingo duela Osakidetzako langileen lan-baldintzak hobetzen saiatzeko. Azken urteotako soldata jaitsiera, soldaten izozketa, lan jardunaldia handitzearen eta abarren ondoren, konfiantza osoa daukagu lan-baldintzak hobetzeko asmo horretan lanean dihardutela. Eta horretarako, gure taldearen ustez, ezinbesteko da ere bai sektoreko mahaian negoziaketei eustea.
Agerikoa den moduan edo jakin izan dugun moduan, osasun arloko sektore mahaian Osakidetzako arduradunek hainbat neurri eta ekintza zehatz proposatu dituzte sindikatuetako ordezkariek aztertu eta baloratu ditzaten.
Zentzu horretan, urriaren 22an berriro batzartu zen mahaia azkeneko aldiz eta, besteak beste, aurkeztu zen 2014-2015 epealdirako enplegu publikorako eskaintzak onartzeko asmoa. Efektiboen berriztapen-tasa maximoaren ehunekoa aplikatuta ateratzen diren plazak eta mahaian adostutakoak barne sustapenaren erregimenaren bidez eskaintzeko. Baina horietaz gain, 2015 urterako egiturazko plantilla handitzeko espedientea ere proposatu zuten, proposatu eta egin, Osakidetzak lehentasunezkotzat hartzen dituen plantilla beharrei erantzuteko, beti ere bultzatu nahi den zerbitzu eta unitateak aintzat hartzeko.
Un expediente de ampliación, por lo tanto, para responder a las necesidades de plantilla consideradas más prioritarias por la propia organización. Pero además, Osakidetza se ha comprometido a seguir atendiendo sus necesidades de personal mediante la incorporación de profesionales en régimen de interinidad, reduciendo asimismo el número de personal eventual, cubriendo así las vacantes que se van produciendo y que no pueden atenderse mediante procesos de consolidación de empleo fijo. Recuerdo que el propio consejero de salud, el señor Darpón, volvió a firmar en esta misma Cámara el compromiso a aprobar una oferta de empleo público para los años 2014 y 2015.
Baina horrez gain, aldi baterako kontratazioari buruzko akordio berriak ere negoziatzeko proposamena mahai gainean jarri dute Osakidetzako arduradunek behin eta berriro, langileen ordezkariekin negoziatzeko borondate irmoarekin.
Guk argi daukagu Jaurlaritzak hartutako konpromisoa betetzen ari dela, Osakidetzak eskaintzen duen zerbitzu bat bera ere ez da itxi legealdi honetan. Ordea, zerbitzu gehiago ematen ditu. Zerbitzuak ireki egin dira, handitu egin dira. Adibidez, Gernikako ospitalean zerbitzuak gehitzen joan dira eta hainbat eta hainbat osasun etxe berri ere ireki dira.
Horrez gain, egiturazko plantilla mantendu ez ezik, handitu egin da. Osakidetzak 26.000 lanpostuak finkatu dira eta ez da inor kaleratu.
Pero es que además de mantener los cerca de 26.000 puestos de trabajo en la plantilla de Osakidetza, se ha anunciado que se va a poner en marcha una nueva Oferta Pública de Empleo con cerca de mil nuevas plazas.
Inguruko Autonomia Erkidegoetara begiratuz gero, ez da inon horrelako eskaintzarik egingo. Gure erkidegoan eta gauden egoeran egonda ere Jaurlaritza Lan Eskaintza Publikoak iragartzen ari da Osakidetzan, hezkuntzan, administrazio orokorrean, Ertzaintzan eta abar.
Horrek ematen du neurria benetako ahalegina nolakoa izaten ari den eta azkenik, guk ikusten dugu Jaurlaritza erantzukizunez jokatzen ari dela. Osasun Sailaren konpromisoa erabatekoa dela euskal osasun sistema publiko eta unibertsalaren aldeko hautua benetakoa dela.
Eguneroko jardunean ari gara ikusten hori aurrekontu egitasmoan islatzen da hori. Zerbitzu publikoak indartzeko aurkeztutako aurrekontuan gizarte politikei lehentasun osoa ematen zaien aurrekontuetan. Horiek dira ekintzak eta ez bakarrik hitzak.
Eta aurkeztutako erdibidearen inguruan esango nuke lehenengo puntuan, aurretik esan dudan moduan, ba Osakidetza dagoeneko negoziatzen ari dela, borondatea erakutsi duela behin eta berriro eta proposamen zehatzak mahai gainean jarri dituela. Enplegu Publikorako Eskaintzak iragarri ditu, beti ere legeak esaten duenaren barruan.
Bigarren puntuaren inguruan esango nuke Osakidetzan egin behar diren ordezkapenak egiten direla. Hirugarrenari buruz, enplegu plana egiten ari da aurreko Kontrol Plenoan ere Erkoreka sailburuk azaldu zuen batzorde tekniko bat osatuta dagoela eta horrek lanean diharduela, baina ez horri bakarrik. Horretaz gain, mahai sektorialean bertan aurkeztu zen Osakidetzan bereziki giza baliabideak kudeatzeko plana eta hor ere bai, hirugarren puntuan aipatzen diren kontu horiek lantzen dira, jorratzen dira.
Laugarren puntuari dagokionean, 35 orduko lanordua edo 10/2000 Legea betetzen ez den puntu horrek esaten duenari lotuta, 35 orduko lanordua nola kuantifikatzen da...